Diari Oficial de la Generalitat Valenciana


Sumari del DOGV 3092, del 03-10-1997 (1997/10291)

RESOLUCIÓ de data 16 de maig de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana a la denominada fundació Vives per l'Humanisme i la Solidaritat.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3092

Data del DOGV
:   03-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10226


Data del document
:   16-05-1997

Organisme emissor
:   Conselleria de Presidència

Tipus de document
:   Resolució

3284 RESOLUCIÓ de data 16 de maig de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana a la denominada fundació Vives per l'Humanisme i la Solidaritat. [97/X10249]
  
Vist l'expedient pel qual se sol·licita inscriure en el Registre de Fundacions de la Comunitat Valenciana a la denominada fundació Vives per l'Humanisme i la Solidaritat, incoat en data 14 de gener de 1997, amb número de registre 2362, per la Sra. Teresa Hueso Ballester, en representació de la fundació, en base als següents
  
Fets
  
Primer
  
Que en data 18 de desembre de 1995, el Sr. Miquel Domínguez i Pérez, Sr. Juan Gabriel Cotino Ferrer i Sr. Juan Piquer Benlloch, en el seu propi nom i dret, van comparèixer davant el Sr. Fernando Corbi Coloma, notari de l'il·lustre col·legi de València i van manifestar en aquest acte la voluntat de constituir la denominada "fundació Vives per l'Humanisme i la Solidaritat", constitució que es va dur a terme mitjançant escriptura de la mateixa data i amb el número de protocol 3467, atorgada pel citat notari.
  
Igualment, el Sr. Gaspar Ariño Ortíz, Sr. Vicent Miquel i Diego i la Sra. Paloma Durán Lalaguna, tots ells en el seu propi nom i dret, van comparèixer al citat acte de constitució als efectes de la seua acceptació del seu nomenament com a patrons de la citada fundació.
  
Segon
  
Que detectats pel Protectorat de Fundacions certs errors en els estatuts de la fundació, el Sr. Miquel Domínguez i Pérez, en el seu propi nom, i en nom dels compareixents en l'acte constitucional, va procedir a esmenar-los mitjançant escriptura de rectificació atorgada davant el mateix notari, en data 29 d'abril de 1997 i el amb el número 1664 de protocol.
  
Tercer
  
Segons l'article 4 dels estatuts, la finalitat és la de promoure la dignitat de la persona humana, fomentar la solidaritat i aprofundir en les arrels de la nostra cultura valenciana, tot això des del reconeixement, difusió i respecte dels valors inspiradors de l'humanisme cristià i de la doctrina social de l'església, a través d'activitats d'estudi i investigació, de formació i activitats de difusió i àmbit social, amb l'abast i contingut que descriuen els números 2 a 4, els dos inclusivament, de dit precepte estatutari.
  
Seran beneficiaris de la fundació i, per tant, potencials receptors dels seus serveis, d'acord amb l'article 5é estatutari, les persones o entitats que mostren interès als fins i activitats de la fundació.
  
Aquesta atorgarà els seus beneficis d'acord amb criteris d'imparcialitat i no discriminació a les persones o entitats expressades anteriorment. A tal efecte, elaborarà les bases, normes o regles per les quals es regirà la selecció dels beneficiaris. Ningú no podrà al·legar davant la fundació, cap dret ni cap preferència que no es derive dels requisits ni condicions que establisca la fundació, ni imposar la seua atribució a persona o entitat determinada.
  
Quart
  
El capital de la fundació és de cinc milions de pessetes (5.000.000 PTA), aportat de la següent forma:
  
Pels fundadors.
  
El Sr. Juan Gabriel Cotino Ferrer, aporta tres milions dues-centes mil pessetes (3.200.000 PTA).
  
El Sr. Miguel Domínguez i Pérez, aporta tres-centes cinquanta mil pessetes (350.000 PTA).
  
El Sr. Juan Piquer Benlloch, aporta tres-centes cinquanta mil pessetes (350.000 PTA).
  
Aportacions realitzades per unes altres persones, en qualitat de dotants.
  
La Sra. Teresa Hueso Ballester, aporta dues-centes cinquanta mil pessetes (250.000 PTA).
  
El Sr. Vicente Ruiz Baixauli, aporta dues-centes cinquanta mil pessetes (250.000 PTA).
  
El Sr. Francisco Zurian Hernández, aporta dues-centes cinquanta mil pessetes (250.000 PTA).
  
El Sr. Francisco Valles Sals, aporta tres-centes cinquanta mil pessetes (350.000 PTA).
  
L'acreditació d'aquestes aportacions dineràries figura en dos justificants d'abonament en compte, de l'entitat financera Bancaixa, incorporats en l'escriptura de constitució i en la d'esmena o rectificació.
  
Cinquè
  
D'acord amb allò que s'ha previst en els atorgaments cinquè i sisè de l'acta fundacional i el capítol III dels estatuts, el Patronat és l'òrgan de govern, administració i representació de la fundació. Estarà format pels patrons fundadors amb caràcter vitalici, definits com aquelles persones físiques que concorregueren a l'acte de constitució protocol·litzat en l'escriptura de 18 de desembre de 1995, els qui per acord unànime dels seus membres, oïda la Junta Directiva, podran nomenar nous patrons. Serà secretari del Patronat, el secretari de la Junta Directiva, que tindrà veu però no vot en les decisions que adopte el Patronat.
  
El Patronat inicial queda compost per les següents persones:
  
President: El Sr. Gaspar Ariño Ortiz.
  
Vocals: El Sr. Miquel Domínguez i Pérez, Sr. Vicent Miquel i Diego, Sr. Juan Gabriel Cotino Ferrer, Sr. Juan Piquer Benlloch i la Sra. Paloma Durán Lalaguna.
  
Sisè
  
Que per escriptura de data 18 de desembre de 1995, i número 3.469, atorgada pel Sr. Gaspar Ariño Ortiz, com a president del Patronat de la fundació Vives per l'Humanisme i la Solidaritat, i el Sr. Miquel Domínguez i Pérez, com a president de la Junta Directiva i vocal del Patronat de la citada fundació, davant el notari de l'il·lustre col·legi de València, el Sr. Fernando Corbi Coloma, el president del Patronat, el Sr. Gaspar Ariño Ortiz, decideix delegar el Sr. Miquel Domínguez i Pérez, com a president de la Junta Directiva, per a les funcions que té encomanades com a president.
  
Les funcions delegades són les següents:
  
"1. Tenir la representació de la fundació tant judicial com extrajudicialment.
  
2. Portar la firma social de l'entitat.
  
3. Convocar i presidir les sessions del Patronat, de la Junta Directiva, de l'Assemblea de Col·laboradors i del Consell Assessor".
  
Setè
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull al títol I, capítol II, secció II, article 34, el dret de fundació per a fins d'interès general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concorren en aquest cas.
  
Tercer
  
Examinats els fins de la fundació, la dotació, així com, les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta fundacional i els estatuts continguts en l'escriptura pública de 18 de desembre de 1995, modificats segons escriptura de rectificació de data 29 d'abril de 1997, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual la fundació pot ser reconeguda, tenint en compte la finalitat que persegueix segons l'article 4 dels seus estatuts.
  
Cinquè
  
Que les facultats s'han conferit de conformitat amb l'article 14 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Sisè
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en el qual es refereix a l'estructura administrativa a nivell de Servei.
  
Vistos, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableixen la data d'inici d'activitats del Registre i Protectorat únics de la Comunitat Valenciana, i les altres normativa de pertinent aplicació, resolc:
  
Primer
  
Inscriure com a fundació la denominada "fundació Vives per l'Humanisme i la Solidaritat" en el Registre de Fundacions de la Comunitat Valenciana amb el número 273 (V) i classificar-la com cultural. El seu domicili radicarà a València, c/ Convent de Santa Clara, 2, 1r, 2a.
  
Segon
  
Aprovar els estatuts pels quals ha de regir-se la fundació, elevats a escriptura pública davant el notari de València, Sr. Fernando Corbi Coloma, en data 18 de desembre de 1995 i número 3.467 de protocol, modificats per escriptura de rectificació del mateix notari, de data 29 d'abril de 1997 i número 1.664 de protocol.
  
Tercer
  
Aprovar el nomenament del primer Patronat segons figura en l'antecedent cinquè de aquesta Resolució.
  
Quart
  
Inscriure en el Registre de Fundacions de la Comunitat Valenciana la delegació de les facultats conferides al Sr. Miquel Domínguez i Pérez, descrites en l'antecedent de fet sisè de aquesta Resolució.
  
Notifiqueu aquesta resolució, amb l'advertiment que contra la mateixa, que no esgota la via administrativa, podrà presentar recurs ordinari davant aquest mateix òrgan o davant l'Hble. Sr. conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.